ત્રણ દાયકા પહેલા કાશ્મીરમાં આતંકવાદીઓના ત્રાસથી પંડિત સમુદાયે પોતાના વતનને છોડવું પડ્યું હતું,વિસ્થાપનના દર્દ સાથે લાખો પંડિતોના પરીવારો અહીથી સ્થળાંતર કરી ગયા હતા,તેઓની સંસકૃતિની ઓળખ પર જાણે ખતરો મંડાય રહ્યો હતો,પંડિત સમુદાયના વૃદ્ધોને પોતાની વર્ષો જુની સંસ્કૃતિ લુપ્ત થવાના એંધાણ વર્તાઈ રહ્યા હતા જેના કારણે તેમની ચિંતાઓ વધી ગઈ હતી,પરિસ્થિતી થોડી સુધરતાની સાથે કેટલાક પંડિતો પોતાની લુપ્ત થતી સંસકૃતિને બચાવવા માટે આગળ આવ્યા અને કેટલાક પંડિતોએ મળીને ‘પીર પંજાલ’ નામનું ગેર સરકારી સંગઠન બનાવ્યું અને તેમના પ્રયત્નો શરુ કર્યા,જમ્મુમાં 5 ડીસેમ્બર 2011ના રોજ આ સંગઠન દ્વારા સામુદાયિક રેડિયો ‘શારદા’ની સ્થાપના કરવામાં આવી, કે જેના માધ્યમથી લુપ્ત થતી પંડિત સંકૃતિને બચાવવાના પ્રયત્નો શરુ કરાયા.